31999D0531
L 203/77
JURNALUL OFÍCIAL AL UNIUNII EUROPENE
DECIZIA COMISIEI
din 14 iulie 1999
de modificare a Deciziei 97/427/CE de stabilire a condițiilor speciale pentru importul de moluște bivalve, echinoderme, tunicate și gasteropode marine vii originare din Australia
[notificată cu numărul C(1999) 2064]
(Text cu relevanță pentru SEE)
(1999/531/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/492/CEE a Consiliului din 15 iulie 1991 de stabilire a condițiilor de sănătate pentru producerea și introducerea pe piață a moluștelor bivalve vii (1), astfel cum a fost modificată ultima dată prin Directiva 97/79/CE (2) a Consiliului, în special articolul 9,
(1)
întrucât articolul 1 din Decizia 97/427/CE a Comisiei din 25 iunie 1997 de stabilire a condițiilor speciale pentru importul de moluște bivalve, echinoderme, tunicate și gasteropode marine vii originare din Australia (3) prevede că „Department of Primary Industries and Energy - Australian Quarantine and Inspection Service - (AQIS)” este autoritatea competentă din Australia pentru verificarea și certificarea conformității produselor pescărești și de acvacultură cu cerințele Directivei 91/492/CEE;
(2)
întrucât, ca urmare a restructurării administrației australiene, competența în materie de certificate sanitare pentru produsele pescărești (AQIS) a fost transferată de la „Department of Primary Industries and Energy” către „Department of Agriculture, Fisheries and Forestry”, iar această nouă autoritate este în măsură să verifice în mod eficient aplicarea legilor în vigoare; întrucât este necesară, prin urmare, modificarea denumirii autorității competente desemnate prin Decizia 97/427/CE;
(3)
întrucât este oportună armonizarea formulării din titlul Deciziei 97/427/CE cu formularea din articolele prezentei decizii, în special pentru a clarifica faptul că decizia stabilește condițiile de import pentru moluște bivalve, echinoderme, tunicate și gasteropode marine congelate sau prelucrate originare din Australia;
(4)
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 94/427/CE se modifică după cum urmează:
1.
Titlul se înlocuiește cu următorul text:
2.
Articolul 1 se înlocuiește cu următorul text:
„Articolul 1
«Australian Quarantine and Inspection Service (AQIS) of the Department of Agriculture, Fisheries and Forestry» este autoritatea competentă din Australia pentru verificarea și certificarea faptului că moluștele bivalve, echinodermele, tunicatele și gasteropodele marine respectă cerințele Directivei 91/492/CEE.”
3.
Articolul 2 se înlocuiește cu următorul text:
„Articolul 2
Moluștele bivalve, echinodermele, tunicatele și gasteropodele marine originare din Australia și destinate consumului uman ar trebui să provină din zonele de producție autorizate enumerate în anexa la prezenta decizie.”
Articolul 2
Prezenta decizie se adresează statelor membre.
Adoptată la Bruxelles, 14 iulie 1999.